COMUNICAT DEL SINDICAT DE PERIODISTES DE CATALUNYA

En la mort de Josep Maria Huertas Claveria

UN LLUITADOR PER LA LLIBERTAT, LA INDEPENDÈNCIA PROFESSIONAL I ELS DESAFAVORITS

El Sindicat de Periodistes de Catalunya lamenta profundament la mort del periodista
Josep Maria Huertas Claveria, símbol del dret a la informació, pel qual va patir més
de 8 mesos de presó durant la fase final del franquisme i l'inici de la transició.

Alhora reconeix la seva contribució cabdal al periodisme de proximitat, dels barris
i les ciutats, durant èpoques difícils, quan costava molt exercir el periodisme en
llibertat. La seva aportació al coneixement de la Catalunya popular, i de la seva
gent més abnegada i lliutadora, es pot trobar en multitud de llibres, en solitari o
en companyia.

Finalment, la seva acceptació de la candidatura al deganat del Col.legi de
Periodistes, quan ja patia problemes de salut importants, és també motiu d'admiració
i de reconeixement. 

La professió no t'oblidarà.

Barcelona, 4 de març de 2007

Junta Executiva del Sindicat de Periodistes de Catalunya